เทศบาลเมืองพิชัย

พิชัย เป็นองค์กรปกครองส่วนท้องถิ่นประเภทเทศบาลเมืองที่ครอบคลุมพื้นที่หมู่ที่ 3–4, 9, 12, 14–15 รวมทั้งพื้นที่บางส่วนของหมู่ที่ 1–2, 5, 8, 13 ของตำบลพิชัย (เฉพาะนอกเขตเทศบาลนครลำปางและองค์การบริหารส่วนตำบลพิชัย) ในอำเภอเมืองลำปาง จังหวัดลำปาง เดิมมีฐานะเป็นสภาตำบลพิชัยที่จัดตั้งขึ้นในปี พ.ศ. 2517 ปี พ.ศ. 2534 ได้แยกบ้านต้า บ้านหน้าค่าย ของสภาตำบลพิชัย ไปรวมกับท้องที่ของเทศบาลเมืองลำปาง
ปี พ.ศ. 2535 ได้แยกท้องที่หมู่ 1–4, 8–9 (ในขณะนั้น) ของสภาตำบลพิชัย ซึ่งมีเขตชุมชนตามแนวถนนพหลโยธิน แนวเขตตะวันตกเลียบแม่น้ำวัง เขตตะวันออกเลียบคลองส่งน้ำชลประทานแม่วังฝั่งซ้าย เขตทิศใต้เลียบแนวเขตทหารค่ายสุรศักดิ์มนตรีกับเขตของเทศบาลเมืองลำปาง รวมพื้นที่ 16.50 ตารางกิโลเมตร ตั้งขึ้นเป็น สุขาภิบาลพิชัย และได้รับการยกฐานะเป็นเทศบาลตำบลด้วยผลทางกฎหมายในปี พ.ศ. 2542
ปี พ.ศ. 2555 เทศบาลตำบลพิชัย จังหวัดลำปาง รายงานขอเปลี่ยนชื่อและเปลี่ยนแปลงฐานะเทศบาล มีจำนวน 11 หมู่บ้าน ประชากร 12,822 คน รายได้จริงไม่รวมเงินอุดหนุน ปีงบประมาณ 2555 จำนวน 3.02 ล้านบาท รายจ่ายประจำปีงบประมาณ 2555 จำนวน 14.20 ล้านบาท เงินสะสม 56.51 ล้านบาท และขอเปลี่ยนชื่อเนื่องจากชื่อซ้ำกับองค์การบริหารส่วนตำบลพิชัยที่มีพื้นที่ติดต่อกัน ขอใช้ชื่อ "พิชัยลำปาง" โดยคงชื่อ "พิชัย" เดิมไว้ และเพิ่มคำว่า "ลำปาง" เพื่อให้เจาะจงว่าเป็นเทศบาลเมืองพิชัยที่ตั้งอยู่ในจังหวัดลำปาง ไม่ใช่ตั้งอยู่ในจังหวัดอุตรดิตถ์ ซึ่งมีอำเภอพิชัยที่ชื่อเหมือนกัน
สภาเทศบาลตำบลพิชัย ซึ่งจะครบวาระในวันที่ 13 มิถุนายน พ.ศ. 2556 มีมติเห็นชอบให้เปลี่ยนชื่อและเปลี่ยนแปลงฐานะเป็นเทศบาลเมืองตั้งแต่วันที่ 13 มิถุนายน พ.ศ. 2556 เป็นต้นไป ผ่านความเห็นชอบของประชาชนส่วนใหญ่ในพื้นที่เขตเทศบาล ผ่านความเห็นชอบจากนายอำเภอเมืองลำปาง และผู้ว่าราชการจังหวัดลำปาง ในฐานะผู้กำกับดูแลแล้ว ทั้งนี้ได้จัดทำแผนที่และคำบรรยายแนวเขตโดยยืดตามประกาศกระทรวงมหาดไทย เรื่อง จัดตั้งสุขาภิบาลพิชัย อำเภอเมืองลำปาง จังหวัดลำปาง ลงวันที่ 15 มกราคม พ.ศ. 2535
อนึ่ง กรมส่งเสริมการปกครองท้องถิ่นเสนอเรื่องการขอเปลี่ยนชื่อเทศบาลตำบลดังกล่าวต่อคณะกรรมการพิจารณาเรื่องการเปลี่ยนแปลงชื่อจังหวัด อำเภอ ตำบลและหมู่บ้าน หรือสถานที่ราชการอื่นแล้ว แต่คณะกรรมการไม่เห็นชอบให้เปลี่ยนชือเทศบาลตำบลพิชัย เป็นเทศบาลตำบลพิชัยลำปาง ผู้แทนกรมส่งเสริมการปกครองท้องถิ่น ชี้แจงเพิ่มเติมว่า เนื่องจากใกล้กำหนดให้เปลี่ยนแปลงฐานะเป็นเทศบาลเมืองตามมติสภาเทศบาลตำบลพิชัยแล้ว (ตั้งแต่วันที่ 3 มิถุนายน พ.ศ. 2556 เป็นต้นไป) และในวันที่ 15 กรกฎาคม 2556 เทศบาลตำบลพิชัยได้ยกฐานะเป็น เทศบาลเมืองพิชัย เป็นเทศบาลเมืองลำดับที่ 3 ของจังหวัดลำปาง

**ที่ตั้งและอาณาเขต**
เทศบาลตำบลพิชัยมีอาณาเขตติดต่อกับตำบลข้างเคียง ดังนี้- ทิศเหนือ ติดต่อกับองค์การบริหารส่วนตำบลพิชัย- ทิศใต้ ติดต่อกับองค์การบริหารส่วนตำบลพิชัย และเทศบาลนครลำปาง- ทิศตะวันออก ติดต่อกับองค์การบริหารส่วนตำบลพิชัย- ทิศตะวันตก ติดต่อกับเทศบาลตำบลต้นธงชัย และองค์การบริหารส่วนตำบลทุ่งฝาย

**เขตการปกครอง**
เทศบาลตำบลพิชัยมีหมู่บ้านและชุมชนอยู่ในเขตเทศบาลตำบลพิชัยจำนวน 11 หมู่บ้าน โดยชุมชนที่มีพื้นที่อยู่ในเขตเทศบาลตำบลพิชัยทั้งหมู่บ้านจำนวน 6 หมู่บ้าน ได้แก่- หมู่ที่ 3 ชุมชนบ้านม่อนเขาแก้ว, ชุมชนบ้านทุ่งกู่- หมู่ที่ 4 ชุมชนบ้านต้นยาง- หมู่ที่ 9 บ้านฝายน้อย- หมู่ที่ 12 บ้านท่าเดื่อ- หมู่ที่ 14 ชุมชนบ้านต้นมื่น- หมู่ที่ 15 ชุมชนบ้านสันติสุข (แยกออกมาจาก หมู่ที่ 2 ชุมชนสามัคคี)
หมู่บ้านและชุมชนที่มีพื้นที่อยู่ในเขตเทศบาลตำบลพิชัยบางส่วนจำนวน 5 หมู่บ้าน ได้แก่- หมู่ที่ 1 บ้านพิชัย- หมู่ที่ 2 ชุมชนสามัคคี- หมู่ที่ 5 บ้านต้นต้อง- หมู่ที่ 8 บ้านทรายใต้- หมู่ที่ 13 บ้านใหม่-บ้านเด่น

**อ้างอิง**

**แหล่งข้อมูลอื่น**
  เว็บไซต์เทศบาลเมืองพิชัย
หมวดหมู่:เทศบาลเมือง
พิชัย